Par Latvijas Universitātes iepirkuma

**“Ceļojumu aģentūras pakalpojumi Latvijas Universitātes vajadzībām”**

(identifikācijas Nr.LU 2018/1) (turpmāk – Iepirkums)

 nolikumā noteikto prasību skaidrojumu

Latvijas Universitātes Centralizēto iepirkumu komisija (turpmāk – Komisija), sniedz atbildi uz piegādātāja 2018.gada 24.janvāra Elektronisko iepirkumu sistēmā uzdotajiem jautājumu par Iepirkumu:

**1.jautājums** *Pretendenta Finanšu piedāvājumā (3.pielikums) ir jāiesniedz cenas saskaņā ar norādīto maršrutu. 12.pozīcijā norādītajā maršrutā Rīga – Vīne – Tokio (Narita) – Vīne – Rīga norādītajos izlidošanas un atgriešanās datumos ir iespējams piedāvāt nokļūšanu tikai ar nakšņošanu gan turpceļā, gan atpakaļceļā, jo norādītajā maršrutā nav savienojumi katru dienu. Vai var tikt piedāvāts lidojuma maršruts ar nakšņošanu? Vai izmaksas par nakšņošanu ir jāiekļauj aviobiļetes izmaksās?*

**Atbilde:** Finanšu piedāvājuma 12.pozīcijā var tikt piedāvāts lidojums ar nakšņošanu. Nakšņošanas izmaksas nav jāiekļauj aviobiļetes izmaksās.

Saskaņā ar Iepirkuma nolikuma 3.pielikumā “Pretendenta finanšu piedāvājums” noteiktajiem biļešu rezervēšanas nosacījumiem aviobiļešu cenā jābūt iekļautiem visiem normatīvajos aktos noteiktajiem nodokļiem un nodevām, tajā skaitā lidostu nodokļiem, un maksai par 1 (vienu) reģistrēto bagāžu.

**2.jautājums:** *Komandējuma uzdevuma izpildē tiks vērtēts kopējais laiks ceļā. Sakiet lūdzu, vai tiks vērtēts kopējais visā ceļā pavadāmais laiks no izlidošanas brīža no Rīgas līdz atgriešanās brīdim Rīgā, ieskaitot komandējumā pavadāmo laiku vai tiks rēķināts tikai lidojuma laiks – izlidošana no lidostas Rīga – ielidošana galamērķa lidostā un izlidošana no galamērķa lidostas – ielidošana Rīgā.*

**Atbilde:** Saskaņā ar nolikuma 5.pielikumā “Pretendenta piedāvātais risinājums komandējuma uzdevuma izpildē (forma)” ietvertās tabulas 1.2.punktā noteikto, pretendentam jānorāda izlidošanas datums un laiks no lidostas “Rīga” un ielidošanas datums un laiks galamērķa pilsētas lidostā. Saskaņā ar minētajā pielikumā ietvertās tabulas 1.3.punktu, pretendentam jānorāda izlidošanas datums un laiks no galamērķa lidostas un ielidošanas datums un laiks lidostā “Rīga”. Ceļā pavadītajā laikā ieskaitot gan lidojuma ilgumu, gan pauzes starp lidojumiem.

Pretendentam jānorāda kopējais ceļā pavadītais laiks (min) par 1.2. un 1.3.punktu kopā. Pasākuma norises laiks un laiks nokļūšanai no lidostas uz viesnīcu un no viesnīcas uz lidostu kopējā ceļā pavadītajā laikā nav jāierēķina.

**3.jautājums:** *Komandējuma uzdevuma izpildē ir jānodrošina aviobiļetes rezervācija ekonomiskajā klasē ar rezervētu sēdvietu. Vai sēdvietas izmaksas ir jāiekļauj aviobiļetes izmaksās?*

**Atbilde:**

Komisija sniedz atbildi, ka pretendentam sēdvietas izmaksas nav jāiekļauj aviobiļetes izmaksās.

**4.jautājums:** *Komandējuma uzdevuma (4.pielikums) ir norādīts, ka pretendents nodrošina lidojumu ar ne vairāk kā 2 (divām) pārsēšanās reizēm. Sakiet lūdzu, vai tas ir domāts* *ar ne vairāk* *kā 2 (divām) pārsēšanās reizēm vienā virzienā vai abos virzienos?*

**Atbilde:**

Pretendentam jānodrošina lidojums ar ne vairāk kā 2 (divām) pārsēšanās reizēm vienā virzienā.

**5.jautājums:** *Sakiet lūdzu, vai komandējuma uzdevuma izpildē nokļūšana no lidostas uz viesnīcu un no viesnīcas uz lidostu ir jāpiedāvā ar sabiedrisko transportu vai tas var tikt piedāvāts arī ar transfēru? Vai šīs norādītās cenas tiks vērtētas?*

**Atbilde:**

Saskaņā ar Komandējuma uzdevuma 4.punktu pretendentam jāpiedāvā ērtāko un ekonomiskāko veidu kā pasūtītāja darbiniekam nokļūt no lidostas uz viesnīcu un no viesnīcas uz lidostu. Ievērojot minēto, Komisija sniedz atbildi, ka pretendents pasūtītāja darbinieka nokļūšanai no lidostas uz viesnīcu un no viesnīcas uz lidostu var piedāvāt gan sabiedrisko transportu, gan transfēru.

Saskaņā ar Iepirkuma nolikuma 5.pielikuma “Pretendenta piedāvātais risinājums komandējuma uzdevuma izpildē (forma)” 1.4.punktā minēto, pretendents iesniedz detalizētu aprakstu kā pasūtītāja darbiniekam nokļūt no lidostas uz viesnīcu un no viesnīcas uz lidostu. Pretendents norāda piedāvātā transporta veidu un cenu. Taču atbilstoši paskaidrojumam pie minētā punkta, pretendenta piedāvātais risinājums pasūtītāja darbinieka nokļūšanai no lidostas uz viesnīcu un no viesnīcas uz lidostu tiks vērtēts tikai, lai izvērtētu pretendenta iesniegtā komandējuma uzdevuma risinājuma atbilstību Komandējuma uzdevumā (4.pielikums) noteiktajām prasībām un to nav paredzēts vērtēt kā vienu no piedāvājuma saimnieciskā izdevīguma kritērijiem, piešķirot punktus.

Līdz ar to, Komisija sniedz atbildi, ka piedāvātās transporta cenas nokļūšanai no lidostas uz viesnīcu un no viesnīcas uz lidostu netiks vērtētas.

**6.jautājums:** *Kādi apstiprinošie dokumenti ir jāiesniedz par Pretendenta finanšu piedāvājumā iesniedzamajām autobusu, prāmju un vilciena biļešu rezervācijām? Vēlamies informēt, ka šajā gadījumā nav iespējams veikt rezervācijas autobusu un vilcienu biļešu rezervācijas, tās neizpērkot. Lūgums izskatīt iespēju 17. – 18.pozīciju norādīt, bet nevērtēt, jo par šīm biļetēm nav iespējams iesniegt biļešu rezervāciju apliecinošus dokumentus (rezervāciju apstiprinājumus).*

**Atbilde:**

Iepirkuma nolikuma 3.pielikuma “Pretendenta finanšu piedāvājums” sadaļas “Biļešu rezervācijas nosacījumi” 5.punktā ir noteikts, kādi dokumenti ir jāpievieno biļešu cenu piedāvājumam. Pretendenta apliecinātu izdruku no sistēmas, kurā veikta attiecīgo biļešu un viesnīcas rezervācija un kas satur informāciju par attiecīgo biļešu, aviobiļešu un viesnīcu rezervāciju, brokastu iekļaušanu un bagāžas izmaksām pretendents iesniedz, ja attiecīgajām, biļetēm, aviobiļetēm un viesnīcām ir iespējams veikt rezervāciju. Papildus pretendents iesniedz apliecinātu rezervācijas sistēmas izdruku formas ekrānšāviņu (PrintScreen) attiecīgo biļešu un viesnīcas rezervācijai, kurā redzams rezervāciju izveidošanas laiks. Ja konkrētām biļetēm nav iespējams veikt rezervāciju, pretendents iesniedz apliecinātu rezervācijas sistēmas izdruku formas ekrānšāviņu (*PrintScreen*).